cyanic-selkie/wikianc huggingface dataset:
Ալեն Մաբանկու
Ալեն Մաբանկու (Alain Mabanckou, ծնվ. 1966 թվական, փետրվարի 24, Կոնգոյի Հանրապետություն), գրող, գրում է ֆրանսերեն, ներկայիս Աֆրիկայի ֆրանսագիր խոշորագույն գրողներից մեկը։
Կենսագրություն
2002 թվականից 3 տարի դասավանդել է Ֆրանկոֆոնիայի գրականություն Միչիգանի համալսարանում որպես հրավիրված պրոֆեսոր, 2006 թվականին նույն պաշտոնով տեղափողվում է Լոս Անջելեսի կալիֆորնյան համալսարան, իսկ 2007 թվականին ստացավ մշտական ուսուցչի պայմանագիր։ Ապրում է Սանտա-Մոնիկայում։ Երեխաների համար գրքերի հեղինակ։
Ճանաչում
Գրքերը թարգմանված են շատ լեզուներով, այդ թվում, եբրայերեն եւ հունարեն։ Պատվավոր Լեգեոնի շքանշանի ասպետ (2010)։ Մեծ գրական Ֆրանսիական ակադեմիայի մրցանակ (2012)։
Ռեբրիխա (այլ կիրառումներ)
Ռեբրիխա, կարող է վերաբերել՝
Ջասինդա Արդերն
Ջասինդա Արդերն (Jacinda Kate Laurell Ardern,   ), նորզելանդացի քաղաքական գործիչ, որը ղեկավարում է Լեյբորիստական կուսակցությունը։ 2017-2023 թվականներին Նոր Զելանդիայի վարչապետը։
2017 թվականի սեպտեմբերի 23-ի համընդհանուր ընտրություններում Լեյբորիստական կուսակցությունը՝ Արդերնի գլխավորությամբ, ստացել է 46 տեղ՝ իր ներկայացուցչությունն ավելացնելով 14 պատգամավորով, բայց Ազգային կուսակցությանը զիջելով Բիլ Ինգլիշի գլխավորությամբ՝ 56 մանդատով ։ Սակայն NZ First կուսակցությունը հայտարարել է լեյբորիստների հետ իշխող կոալիցիա ստեղծելու իր պատրաստակամության մասին։ Այսպիսով, հոկտեմբերի 26-ին Արդերնը նշանակվել է Նոր Զելանդիայի վարչապետի պաշտոնում  ։
Կենսագրություն
Ծնվել է մորմոնական դավանանք ունեցող ոստիկանի ընտանիքում (2005 թվականին դադարել է դավանանքը, իր անձնական հայացքների և մորմոնական դիրքորոշման հակասության պատճառով և այժմ ինքն իրեն որպես ագնոստիկա է սահմանում)։
Քաղաքականություն է եկել լեյբորիստների վաղեմի կողմնակից հորաքրոջ ազդեցության տակ և վաղ հասակում մտել է Լեյբորիստական կուսակցություն։ 2001 թվականին Ուաիկատոյի համալսարանն ավարտելուց հետո, քաղաքական հաղորդակցությունների բնագավառում բակալավրի դիպլոմով Արդերնը սկսեց իր կարիերան որպես հետազոտող Նոր Զելանդիայի խորհրդարանի անդամ Ֆիլ Գոֆի շտաբում, իսկ այնուհետև՝ վարչապետ Հելեն Քլարկի դիվանատանը։ Ավելի ուշ նա աշխատել է Մեծ Բրիտանիայում՝ որպես վարչապետ Թոնի Բլերի քաղաքական խորհրդական (չնայած հետագայում ընդգծել է, որ աշխատանքի է ընդունվել անելանելիության պատճառով) ։
2008 թվականին ընտրվել է սոցիալիստական Երիտասարդության միջազգային միության նախագահ ։ Այդ պաշտոնում այցելել է տարբեր երկրներ, այդ թվում՝ Ալժիր, Հորդանան, Իսրայել և Չինաստան։ Զուգահեռաբար սկսել է պատգամավորական գործունեությունը։ 2017 թվականին միաձայն ընտրվել Է Լեյբորիստական կուսակցության ղեկավարի տեղակալ՝ Աննետ Քինգի հրաժարականից հետո։
2017 թվականի սեպտեմբերի 23-ի համընդհանուր ընտրություններում Լեյբորիստական կուսակցությունը ստացել է 46 տեղ՝ իր ներկայացուցչությունն ավելացնելով 14 պատգամավորով, բայց Բիլ Ինգլիշի ղեկավարությամբ ԺՀԿ-ին զիջելով 56 մանդատով ։
2017 թվականի հոկտեմբերին 37 տարեկանում դարձել է աշխարհի ամենաերիտասարդ կինը, որը զբաղեցնում է կառավարության ղեկավարի պաշտոնը։ Արդերնը դարձել է պատմության մեջ երրորդ կինը, որը դարձել է Նոր Զելանդիայի վարչապետ, Ջեննի Շիպլիից (1997-1999) և Հելեն Քլարկից (1999-2008) հետո։
2023 թվականի հունվարի 19-ին Արդերնը հայտարարել է իր մոտալուտ հրաժարականի մասին։ Նրա վարչապետության ժամկետը ավարտվելու է ոչ ուշ, քան 2023 թվականի փետրվարի 7-ը, հունվարի 22-ին նա հրաժարական է տվել Լեյբորիստական ​​կուսակցության ղեկավարի պաշտոնից, իսկ հունվարի 25-ին վարչապետի պաշտոնից հրաժարականը ներկայացրել է գլխավոր նահանգապետին ։
Հայացքներ
Գաղափարապես Արդերնն իրեն նկարագրում է որպես սոցիալ-դեմոկրատ, առաջադեմ , ֆեմինիստուհի և հանրապետական կառավարման ձևի կողմնակից (2017 թվականի սեպտեմբերին հայտարարել է, որ ցանկանում է բանավեճ անցկացնել Նոր Զելանդիայի միապետին պետության ղեկավարի պաշտոնում տեղավորելու շուրջ) ։
Որպես աշխատանքային շարժման և համընդհանուր բարեկեցության պետության կողմնակից, նա դեմ է բարձր եկամուտ ունեցող անձանց հարկերի կրճատմանը և ազգային կուսակցության կողմից առաջ քաշված սոցիալական ապահովության համակարգի ապամոնտաժմանը ։ Նրա առաջնահերթությունների թվում են աղքատության կրճատումը, 100 հազար ընտանիքների համար սոցիալական բնակարանների կառուցումը և արտասահմանյան օֆշորներով անշարժ գույք ձեռք բերելու արգելքը։ Աջակցում է միասեռ ամուսնություններին (քվեարկել է 2013 թվականին ամուսնության հավասարության մասին օրինագծի օգտին ) և աբորտների հարցերում օրենսդրության ազատականացմանը ։ Նա հանդես է գալիս Նոր Զելանդիայում ներգաղթի ցածր մակարդակի օգտին՝ միաժամանակ մեծացնելով փախստականների ընդունումը ։ Գլոբալ տաքացման դեմ պայքարելու համար ձգտում է օրենսդրորեն ամրագրել ջերմոցային գազերի արտանետումների կրճատման նպատակները ։
Անձնական կյանք
2018 թվականի հունվարի վերջին Արդերնը հայտարարել էր, որ հղի է և երեխայի է սպասում ։ 2018 թվականի հունիսի 21-ին Արդենն ու նրա զուգընկերը՝ Քլարկ Գեյֆորդը, դուստր են ունեցել, որին անվանել են Նիվ Տե Արոհա ։ 2019 թվականի ապրիլի 28-ին տեղի ունեցավ Արդերնի և Գեյֆորդի նշանադրությունը ։
Ռեգեն (այլ կիրառումներ)
Ռեգեն, կարող է վերաբերել՝
Դմիտրի Ֆուրմանով
Դմիտրի Անդրեևիչ Ֆուրմանով (Дмитрий Андреевич Фурманов, ), ռուս խորհրդային գրող։
Կենսագրություն և գործունեություն
Քաղաքացիական պատերազմի տարիներին հանդես է եկել հիմնականում իբրև հրապարակագիր։ Կուրանում վրանգելականների պարտության մասին է առաջին խոշոր ստեղծագործությունը՝ «Կարմիր դեսանտ» վիպակը (1922, հայերեն հրատարակչություն՝ 1936)։ Ֆուրմանովին համընդհանուր ճանաչում են բերել «Չապաև» (1923, հայ հրտ. 1951) և «Խռովություն» (1925, հայ․ հրտ․ 1934) վեպերը, որոնցում, մեկնակետ ընդունելով իր տեսածն ու ապրածը, փորձել է հասնել գաղափարագեղագիտական մեծ ընդհանրացումների։ «Չապաև»-ը համարվել է 1920-ական թվականների խորհրդային արձակի լավագույն գործերից։ «Խռովություն»-ում շոշափված է «պրոլետարական հումանիզմի» թեման, խորհրդային գաղափարախոսության դիրքերից ցույց է տրված կոմունիստների «գաղափարաբարոյական բարձր նկարագիրը»։
Ֆուրմանովի երկերը թարգմանվել են Խորհրդային Միության հանրապետությունների և այլ լեզուներով, բեմականացվել են, էկրանավորվել․ համաշխարհային ճանաչում է ձեռք բերել Գ․ Ն․ և Մ․ Դ․ Վասիլևների «Չապաև» կինոնկարը։
Պարգևատրվել է Կարմիր դրոշի շքանշանով։
Երկեր
Собр․ соч․, т․ 1-4, Մոսկվա․, 1960—61․
Ռեգենսբուրգ (այլ կիրառումներ)
Ռեգենսբուրգ, կարող է վերաբերել՝
Կանոլի
Աղանդերը համարվում է Սիցիլիայի և հարավային Իտալիայի ավանդական քաղցրավենիքը, և այն մատուցվում է ինչպես սովորական, այնպես էլ տոնական օրերին։
Կանոլին հայտնի է ԱՄՆ–ում, որտեղ բաղադրատոմսը ընկել է 20-րդ դարի սկզբներին իտալացի էմիգրանտների հետ։
Ծանոթագրություններ
Կատեգորիա:Սիցիլիական խոհանոց Կատեգորիա:Սուրբծննդյան խոհանոց Կատեգորիա:Տորթեր
Խնածախ (այլ կիրառումներ)
Խնածախ անվանումը կարող է վերաբերել.
Ռեդ Ռիվեր շրջան (այլ կիրառումներ)
Ռեդ Ռիվեր շրջան, կարող է վերաբերել՝
Նոա ՖԱ
Նոյ ՖԱ, հայկական պրոֆեսիոնալ ֆուտբոլային ակումբ Երևանից, որը հանդես է գալիս Հայաստան Առաջին խմբում։ Հիմնադրման օրվանից մինչև 2019 թվականի հունիս ակումբն ունցել է «Արցախ» անվանումը, երբ անվանափոխվեց Երևանի «Նոյ» ֆուտբոլային ակումբ ։
Հիմնում
Ակումբը հիմնադրվել է 2017 թվականի մայիսին Երևան քաղաքում։ Ակումբի ֆուտբոլային դպրոցը գտնում է Արցախի մայրաքաղաք Ստեփանակերտում։ Ակումբի պաշտոնական շնորհանդեսը կայացել է 2017 թվականի օգոստոսի 1-ին «Միկա» մարզահամալիրում, որտեղ ներկայացվեց թիմի տնային և արտագնա խաղերի մարզահագուստը, ինչպես նաև ակումբի հիմնը ։
Առաջին պաշտոնական հանդիպումն անցկացրել է 2017 թվականի օգոստոսի 7֊ին՝ «Ալաշկերտ 2»-ի հետ, որն ավարտվել է 1-1 հաշվով ։ Գոլի հեղինակ է դարձել Դավիթ Բաբայանը։
Անձնակազմ
Նախագահ՝ Մամլո քարտուղար՝ Գլխավոր մարզիչ՝ Մարզչի օգնականներ՝
ՀՖՖ Գավաթ 2020
"2020 թ-ի Հուլիսի 10-ին Նոան ՀՖՖ Գավաթի եզրափակչում իր հարկի տակ ընդունեց Արարատ-Արմենիային:Նոան պարտվում էր 1:4 հաշվով, սակայն Երևանյան թիմը իր մեջ ուժեր գտավ և հավասարացնելով հաշիվը, դարձնելով 4:4 խաղը տեղափոխվեց լրացուցիչ ժամանակ:Սակայն լրացուցիչ ժամանակն էլ չբավականացրեց թմերին որոշելու հաղթողին:Ի վերջո Նոան հաղթեց  տուգանային հարվածներով։"
Արտաքին հղումներ
Կատեգորիա:Հայկական ֆուտբոլային ակումբներ Կատեգորիա:Երևանի ֆուտբոլային ակումբներ Կատեգորիա:2017 հիմնադրումներ Հայաստանում
Սեմյոն Ժուրախովիչ
Սեմյոն Ժուրախովիչ (Журахович Семен Михайлович, ), ուկրաինացի գրող, կինոսցենարիստ։
Կենսագրություն
Սեմյոն Ժուրախովիչը ծնվել է 1907 թվականին Պոլտավայի մարզի Սոկիլկա գյուղում, արհեստավորի ընտանիքում։ Սովորել է Մոսկվայի Մաքսիմ Գորկու անվան Գրականության ինստիտուտում։ 1928 թվականից աշխատել է մամուլում, «Більшовик Полтавщини», «Робітник», «Наше слово», «Комуніст» (Харків-Київ) թերթերում։
Հայրենական պատերազմի տարիներին եղել է զինվորական թղթակից ։
Ստեղծագործություններ
Ակնարկների առաջին ժողովածուն լույս է տեսել 1940 թվականին։ Հետպատերազմյա տարիներին տպագրել է վեպեր, վիպակներ, պատմվածքներ, ակնարկներ։
Աղբյուրներ
Կատեգորիա:Ուկրաինացի գրողներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:Ուկրաինացի սցենարիստներ
Սերջո Մասիդա
Սերջո Մասիդա, իտալացի մարզիկ, ծանրորդ, 2023 թվականի Եվրոպայի առաջնության ոսկե մեդալակիր, 2021 թվականի աշխարհի երիտասարդների չեմպիոն չեմպիոն, 2021 և 2022 թվականների Եվրոպայի երիտասարդների չեմպիոն։
Կենսագրություն
2021 թվականին մինչև 61 կիլոգրամ քաշային կարգում աշխարհի երիտասարդների առաջնությունում իտալացի մարզիկը երկու վարժությունների հանրագումարում ցույց է տվել 285 կիլոգրամ արդյունք և նվաճել է ոսկե մեդալ։
2023 թվականի Երևանում տեղի ունեցած Եվրոպայի առաջնությունում մինչև 61 կգ քաշային կարգում երկու վարժությունների հանրագումարում երկամարտի 292 կգ արդյունքով Սերջո Մասիդան նվաճել է արծաթե մեդալ։ Պոկում վարժությունում նա արժանացել է փոքր արծաթե մեդալի, իսկ հրում վարժությունում՝ ոսկե մեդալի ։
Զի՞նչ ու զի՞նչ տամ լողվորչուն
«Զի՞նչ ու զի՞նչ տամ լողվորչուն» հայկական ժողովրդական երգ ։
Համաձայն երաժշտագետ-տեսաբան Կարինե Խուդաբաշյանի՝ «Զինչ ու զինչ տամ լողվորչուն» երգը, համանման մի քանի այլ երգերի պես, իրականում կազմել է հեթանոսական ծիսակարգի մաս և Անահիտ դիցուհու պաշտամունքի վերապրուկ է ։
Երգի «զոմա, զոմա է, քոմա, քոմա է» կրկներգը, ըստ Խուդաբաշյանի, նշանակում է «սոմա» և «խաոմա» ըմպելիքները, որոնք ծեսի ընթացքում մատուցել են քրմին և քրմուհուն ։ Այս և նմանատիպ որոշ այլ երգեր Խուդաբաշյանը համարում է հնագույն նմուշներն այն պարերգերի, որոնց բանաստեղծական շարադրանքում պատկերված է աղջկա մերկանալու գործողությունը՝ գլխի հարդարանքից մինչև ներքնազգեստները, ինչը, ըստ երաժշտագետի, հայ, ինչպես նաև այլ հեթանոս ազգերի մոտ, որոշակի տոների ժամանակ սովորական է եղել քրմուհիների մերկությունը ։
Ծանոթագրություններ
Կատեգորիա:Հայկական երգեր Կատեգորիա:Հայկական հեթանոսական մշակույթ
Վասիլի Զեմլյակ
Վասիլի Զեմլյակ (Васи́ль Си́дорович Земля́к, ), ուկրաինացի խորհրդային գրող, արձակագիր, կինոսցենարիստ։ Ուկրաինայի Տարաս Շևչենկոյի անվան ազգային մրցանակի դափնեկիր։
Կենսագրություն
Վասիլի Զեմլյակը ծնվել է Վիննիցայի մարզի Կոնյուշիվկա գյուղում, գյուղացու ընտանիքում։ Հայրական կողմից ընտանիքը սերում է Չեխիայից, որտեղից էլ ապագա գրողի ապուպապերը 1874 թվականին տեղափոխվել են Ուկրաինա։ Ավարտել է չեխական յոթնամյա դպրոցը։ Առաջին բանաստեղծությունները, պատմվածքներն ու հեքիաթները գրել է դպրոցական տարիներին։ Միջնակարգ դպրոցն ավարտելով՝ սովորել է Խարկովի ավիացիայի ուսումնարանում։ Հայրենական պատերազմի տարիներին ծառայել է Վիննիցայի ընդհատակյա կազմակերպությունում։ 1942-1944 թվականներին եղել է Ալեքսանդր Սուվորովի անվան հեծյալ ջոկատի հրամանատար։ Ուկրաինայի ազատագրումից հետո աշխատել է շրջանային գործկոմում և թերթում։ Միաժամանակ սովորել է Ժիտոմիրի գյուղատնտեսական ինստիտուտում, այնուհետև՝ Կիևի գյուղատնտեսական ակադեմիայում։ 1958 թվականից աշխատել է մամուլում։ 1963-1966 թվականներին եղել է Կիևի Ալեքսանդր Դովժենկոյի անվան կինոստուդիայի գլխավոր խմբագիրը, ավելի ուշ ղեկավարել է կինոստուդիայի սցենարական արվեստանոցը ։
Մահացել է Կիևում։ Թաղված է Բայկովե գերեզմանատանը։
Ստեղծագործություններ
Զեմլյակի առաջին ստեղծագործությունները տպագրվել են 1945 թվականից։ Առանձին գրքերով հանդես է եկել 1950-ական թվականներից։ Զեմլյակի սցենարներով նկարահանվել են գեղարվեստական ֆիլմեր՝
Արտաքին հղումներ
Կատեգորիա:Ուկրաինացի գրողներ Կատեգորիա:Գրական կեղծանուններով հայտնի հեղինակներ Կատեգորիա:Ուկրաինացի սցենարիստներ Կատեգորիա:Խորհրդային գրողներ Կատեգորիա:Ուկրաինացի արձակագիրներ Կատեգորիա:ԽՍՀՄ գրողների միության անդամներ Կատեգորիա:ԽՍՀՄ կինեմատոգրաֆիստների միության անդամներ Կատեգորիա:Խորհրդային սցենարիստներ
Շեինի հուշարձան
Շեինի հուշարձան (Памятник Шеину), ռուս պետական և ռազմական գործիչ, մերձավոր բոյար (1695 թվականից), ռուսական առաջին գեներալիսիմուս (1696) Ալեքսեյ Շեինի քանդակագործական պատկերը Ռոստովի մարզի Ազով քաղաքում։ Ալեքսեյ Շեինը մասնակցել է Ղրիմի արշավներին և ցարի հրամանով ճնշել է ստրելեցների խռովությունը։ Ազովի համար մարտերում զորավարը ստացել է բարձրագույն զինվորական կոչում։ Հուշարձանը բացվել է 2009 թվականի հունիսի 12-ին։ Նախագծի հեղինակներն են Ռուսաստանի վաստակավոր նկարիչ Մ. Լուշնիկովը, Ռուսաստանի վաստակավոր նկարիչ, Ռուսաստանի գեղարվեստի ակադեմիայի թղթակից անդամ Վ. Մոկրոուսովը։
Գտնվելու վայրը` Ազով քաղաքի պատմական կենտրոն, Մոսկովյան փողոցի թիվ 23 շենքի մոտ։
Հուշարձան
Պետրոս Մեծի ազովյան հուշարձանի, Ազովի ամրոցի և գավառագիտական թանգարանի հետ այն կազմում է պատմական համալիր, որը հիշեցնում է Ազովի և Ռուսական պետության տարեգրության էջերի մասին։ Հուշարձանի վրա գրված է.
Բրոնզե արձանը տեղադրված է Ազովի պատմական կենտրոնում` Կովալյովի տան և Առևտրային շարքերի 2-րդ մասնաշենքի միջև։
Պատմություն
1695 և 1696 թվականներին Պետրոս I-ը ձեռնարկել էր Ազովյան արշավներ` Ռուսաստանի ռազմական ձեռնարկներ Օսմանյան կայսրության դեմ։ 1696 թվականի Ազովյան արշավում Ա. Շեինը գլխավորում էր ռուսական զորքերը։
Մարտերի արդյունքում ռուսական զորքերին հանձնվեցին Ազովի կայազորը և Լյուտիխ բերդը, որը գտնվում էր Դոնի գետաբերանի հյուսիսային թևի մոտ։ Զորավար Շեինը Ազովյան երկրորդ արշավում մատուցած ծառայությունների համար դարձավ առաջին ռուս գեներալիսիմուսը։
Ազովի գրավումը դարձավ XVII դարում Օսմանյան կայսրության դեմ պատերազմներում Ռուսաստանի առաջին խոշոր հաղթանակը։ Ռուսների այս մեծ ռազմավարական հաջողությունն ամրապնդվեց 1700 թվականին Կոստանդնուպոլսի խաղաղ պայմանագրով։ Ազովը դադարեց Թուրքիայի կայսերական ձգտումների հյուսիսարևելյան պատվարը լինելուց, մուտքը դեպի Ազովի ծով Ռուսաստանի հարավում բացվեց։ Արշավների արդյունքում Ռուսաստանը ստացավ Ազովը` կից տարածքներով ու նոր կառուցված ամրոցներով (Տագանրոգ, Պավլովսկ, Միուս) և դադարեց Ղրիմի խանին ամենամյա տուրք վճարելուց։
Աղբյուրներ
Կատեգորիա:Ազովի հուշարձաններ Կատեգորիա:Հուշարձաններ այբբենական կարգով Կատեգորիա:2009 հիմնադրումներ
Բույա
Բույա (Buja), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 6741 մարդ՝ ըստ 2008 թվականի մարդահամարի տվյալների, բնակչության խտություն՝ 247 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 33030։ Հեռախոսային կոդ՝ 0432։
Ծանոթագրություններ
Կատեգորիա:Իտալիայի բնակավայրեր
Երիկամաբորբ
Երիկամաբորբ, նեֆրիտ (νεφρά ζ- երիկամ), երիկամների բորբոքային բնույթի հիվանդություն։ Ընթանում է կլինիկական 3 ձևով՝ կծիկա-երիկամաբորբ, ավագանա-երիկամաբորբ և օջախային-երիկամաբորբ։ Կծիկաերիկամաբորբ, դիֆուզ գլոմերուլոնեֆրիտ, երիկամների հիմնական հիվանդությունը։ Նկարագրել է Ռ․ Բրայտ|Ռ․ Բրայտը XIX դարի 2-րդ կեսին։ Ախտածնության հիմնական գործոնը իմունիտետի խանգարումներն են, որոնք ընթանում են 2 մեխանիզմով՝
Ծանոթագրություններ
Կատեգորիա:Երիկամի հիվանդություններ Կատեգորիա:Նեֆրոլոգիա
Շել Սիլվերսթին
Շելդոն (Շել) Ալան Սիլվերսթին (Sheldon Allan Silverstein, ), ամերիկացի բանաստեղծ, մուլտիպլիկատոր, նկարիչ ձևավորող, երգիչ, երգահան և գրող՝ առավելապես հայտնի իր մանկական ստեղծագործություններով։ Իր որոշ ստեղծագործություններում նա իրեն անվանել է «քեռի Շելբի»։ Նրա ստեղծագործությունները թարգմանվել են ավելի քան 30 լեզուներով և վաճառվել 20 միլիոն օրինակով ։ Սիլվերսթինը երկու անգամ արժանացել է Գրեմմի մրցանակի և առաջադրվել Ոսկե Գլոբուսի և Օսկարի։
Անձնական կյանք
Շել Սիլվերսթինը ծնվել է հրեական ընտանիքում և հասակ է առել Չիկագոյի Լոգան Սքվեր թաղամասում, որտեղ հաճախել է Թեոդոր Ռուզվելտի անվան բարձրագույն դպրոց։ Այնուհետև նա ընդունվում է Իլինոյսի համալսարան, որտեղից, սակայն, նրան հեռացնում են։ Ապա նա ընդունվում է Չիկագոյի գեղեցիկ արվեստների ակադեմիա՝ շարունակելու ուսումը, որը կիսատ էր թողել երբ զորակոչվել էր բանակ։ Նա ծառայել է Ճապոնիայում և Կորեայում։ Սյուզան Թեյլոր Հասթինգսի հետ կապի արդյունքում նա ուներ դուստր՝ Շոշաննա Ջորդան Հասթինգս, որը ծնվել էր 1970 թվականի հունիսի 30-ին։ Սյուզանը մահանում է 1975 թվականի հունիսի 29-ին՝ Շոշաննայի տարեդարձի նախօրեին, իսկ Շոշաննան մահանում է 1982 թվականի ապրիլի 24-ին, 11 տարեկան հասակում՝ գլխուղեղի անևրիզմից։ Շելը նաև Մեթյու անունով որդի ունի, ծնված 1984 թվականի նոյեմբերի 10-ին։ Մեթյուի մայրը Սառա Սպենսերն է՝ Ֆլորիդայի Քի-Ուեսթ քաղաքից։ Մի անգամ Սառան, որ զբոսաշրջիկներ տեղափոխող գնացք-ատրակցիոն էր վարում, լսում է Սիլվերսթինի «The Great Conch Train Robbery» երգը և խիստ տպավորվում դրանով  ։ Շել Սիլվերսթինը մահացել է սրտի կաթվածից, 68 տարեկան հասակում, Ֆլորիդայի Քի-Ուեսթ քաղաքում և թաղված է Իլինոյսի Նորիջ գյուղաքաղաքի Ուեսթլոն գերեզմանատանը ։
"Now here's my plan..."
1950-ական թվականներին Սիլվերսթինը մի ծաղրանկար ստեղծեց, որը հետո տեղ գտավ նրա երգիծական գրքի շապիկին՝ «Now Here's My Plan: A Book of Futilities»: Այն տպագրվեց Սայմոն և Շուստեր հրատարակչության կողմից 1960 թվականին։ Սիլվերսթինի կենսագիր Լիզա Ռոգակը գրում է. «Գրքի շապիկի ծաղրանկարը, որը նաև գրքի վերնագիրն է, նրա ամենահայտնի և ամենաքննադատված ծաղրանկարներից մեկն է։ Ծաղրանկարը պատկերում է ոտքերը և ձեռքերը շղթայված երկու կալանավորների, որոնցից մեկն ասում է. «Լսի՛ր, ահա թե որն է իմ ծրագիրը»։ Սիլվերսթինը և՛ հիացած և՛ ցնցված էր այն քննադատությունների տարափից, որոնք ծաղրանկարը հրատարակվելուց անմիջապես հետո թափվեցին նրա վրա։ «Շատ մարդիկ ասում են, որ սա խիստ հոռետեսական ծաղրանկար է, բայց ես բոլորովին չեմ կարծում, որ այդպես է»,-ասել է Սիլվերսթինը,-«Նույնիսկ ամենաանհույս իրավիճակներում բավականին հույս կա։ Նրանք քննարկում ու վերլուծում են դա։ Ես արեցի այս ծաղրանկարը, քանի որ այդ երկու տղաների և նրանց շրջապատող զվարճալի իրավիճակի մասին միտք հղացա» ։ 1961 թվականին հրատարակվեց Սիլվերսթինի երկրորդ գիրքը՝ «Քեռի Շելբիի այբբենարանը» (Uncle Shelby's ABZ Book) վերնագրով։ Դժվար է ասել, թե ում է հասցեագրված այն՝ երեխաների՞ն, թե՞ մեծահասակներին։
Հեռուստատեսություն և կինո
Սիլվերսթինը Դևիդ Մամետի հետ «Ամեն ինչ փոխվում է» ֆիլմի սցենարի համահեղինակն է։ 1973 թվականին նրա գրած և նկարազարդած «Անձնվեր ծառը» պատմվածքի հիման վրա մուլտֆիլմ նկարահանվեց։ Դրան հաջորդեցին «De boom die gaf» և «Լաֆկադիո առյուծը, որը հետ էր կրակում» մուլտֆիլմերը, որոնց սցենարը ևս գրել էր Սիլվերսթինը ։ Նրա երգերը օգտագործվել են բազմաթիվ հեռուստանախագծերում և ֆիլմերում, ներառյալ «Almost Famous» (Ռոլինգ Սթոունզի քավրը), «Թելման և Լուիզան» և «Հանքափորի դուստրը», ինչպես նաև Դասթին Հոֆմանի «Ով է Հարի Քելերմանը և ինչու է նա այդպիսի սոսկալի բաներ ասում իմ մասին» ֆիլմը ։
Մրցանակներ
Սիլվերսթինի «A Boy Named Sue» երգը 1970 թվականին Գրեմմի մրցանակ շահեց «լավագույն քանթրի երգ» անվանակարգում։ «Postcards from the Edge» ֆիլմում նրա «I'm Checkin' Out» երգը ներկայացվել է Ոսկե գլոբուս և Օսկար մրցանակների։ 1983 թվականին մտերիմ ընկերոջ՝ պրոդյուսեր Ռոն Հոֆկինի հետ Սիլվերսթինը թողարկեց «Where the Sidewalk Ends» երգը ձայներիզի վրա, որը 1984 թվականին Գրեմմի շահեց՝ լավագույն ձայնագրություն երեխաների համար անվանակարգում։ 2002 թվականին Սիլվերսթինը հետմահու ընդգրկվեց Նեշվիլի երգահանների պատվո սրահում ։ 2014 թվականին նա ընդգրկվեց Չիկագոյի գրականության պատվո սրահում
Արտաքին հղումներ
Կատեգորիա:Ամերիկացի երգիչ-երգահաններ Կատեգորիա:Ամերիկացի բանաստեղծներ Կատեգորիա:Ամերիկացի գրողներ Կատեգորիա:20-րդ դարի բանաստեղծներ Կատեգորիա:Չիկագոյի համալսարանի շրջանավարտներ Կատեգորիա:«Գրեմմի» մրցանակի դափնեկիրներ Կատեգորիա:Գրական կեղծանուններով հայտնի հեղինակներ Կատեգորիա:Ամերիկացի մանկագիրներ Կատեգորիա:Ամերիկացի կոմպոզիտորներ Կատեգորիա:Ամերիկացի սցենարիստներ Կատեգորիա:20-րդ դարի ամերիկացի երաժիշտներ Կատեգորիա:Ամերիկացի ծաղրանկարիչներ Կատեգորիա:Ամերիկացի մուլտիպլիկատորներ Կատեգորիա:Ամերիկացի երաժիշտներ Կատեգորիա:Ամերիկացի դերասաններ Կատեգորիա:20-րդ դարի ամերիկացի բանաստեղծներ Կատեգորիա:Ամերիկացի դրամատուրգներ Կատեգորիա:Ամերիկացի պատկերազարդողներ Կատեգորիա:Ամերիկացի կինոռեժիսորներ Կատեգորիա:Ամերիկացի կինոսցենարիստներ Կատեգորիա:Ամերիկացի արձակագիրներ Կատեգորիա:Ամերիկացի երգահաններ Կատեգորիա:Ամերիկացի կինոկոմպոզիտորներ Կատեգորիա:Ամերիկայի ռոք երաժիշտներ Կատեգորիա:Ամերիկացի արվեստագետներ
Տաու-նեյտրինո
Տաու-նեյտրինո, նշանակումը՝
ντ
, տարրական մասնիկ, լեպտոն, նեյտրինոյի երեք տեսակներից մեկը։ Տաու լեպտոնի (տաոն) հետ միասին կազմում է լեպտոնների երրորդ սերունդը։ Վերջին բացահայտված լեպտոնն է, վերջին բացահայտված մասնիկներից մեկը, որը կանխատեսել էր ստանդարտ մոդելը։
Բացահայտումը
Նեյտրինոյի երրորդ տիպի գոյության ենթադրությունը հնչեց 1975 թվականից հետո, երբ Ստենֆորդի ազգային լաբորատորիայում Մարտին Պերլը և գործընկերները էլեկտրոն-պոզիտրոնային բախիչի (Collider) միջոցով բացահայտեցին տաու լեպտոնը ։ Տաու նեյտրինոյի փորձարարական բացահայտման մասնին հրապարակվեց 2000 թվականի հուլիսին։ Փորձարարական սարքը կառուցվել էր 1990-ական թվականներին Ֆերմիլաբում և հատուկ նախատեսված էր տաու-նեյտրիոն նկատելու համար ։
Ծանոթագրություններ
Կատեգորիա:Լեպտոններ Կատեգորիա:Տարրական մասնիկներ
Աղջիկ
Աղջիկ, իգական սեռի երեխա մինչև պատանեկան տարիք։
Ժողովրդագրական ցուցանիշներ
18-րդ դարից սկսած սեռերի հարաբերակցությունը հաստատվել է յուրաքանչյուր 1000 ծնված աղջիկների համար 1050 տղաների մակարդակով ։ Ասիայի և Աֆրիկայի որոշ ավանդական մշակույթները աղջիկները չեն ողջունվում, քանի որ ամուսնանալիս նրանք օժիտ պիտի տան։ 21-րդ դարի սկզբին տղաների հարաբերակցությունը աղջիկների նկատմամբ 10 տարեկանում կազմում էր մոտավորապես 104-ը 100-ի ։
Տնտեսական, սոցիալական և մշակութային իրավունքների միջազգային դաշնագիրը սահմանել է, որ «տարրական կրթությունը պարտադիր և մատչելի կլինի բոլորի համար», սակայն որոշ երկրներում աղջիկների մոտ ավելի քիչ է տղաների համեմատ տարրական կամ միջնակարգ դպրոց հաճախելու հնարավորությունը (70% ։ 74%, 59% ։ 65%) ։ Շատ պետություններ ընդունել են «Հազարամյակի զարգացման նպատակները», և դրանց շնորհիվ 1990 թվականից սկսած այդ բացը պետք է կրճատվեր ։
Սեռ և շրջակա միջավայր
Պատմականորեն այնպես է ստացվել, որ աղջիկները ավելի ցածր գնահատական են ստանում ստանդարտացված թեստերում։ 1996 թվականին SAT բանավոր թեստի ժամանակ ԱՄՆ-ի բոլոր ռասաների աղջիկների միջին միավորը կազմել է 503, ինչը 4 միավորով պակաս է տղաների ցուցանիշից ։ Մաթեմատիկայի մեջ աղջիկների միջին միավորը 492 էր, ինչը 35 կետով ցածր է տղաների ցուցանիշից։ «Երբ աղջիկները նույն դասընթացներն են անցնում»,- մեկնաբանել է Ուեյն Քամարան՝ քոլեջի խորհրդի հետազոտողը, «այս 35-բալանոց բացը շատ քիչ է նվազում»։ Միևնույն ժամանակ, Լեսլի Ռ. Վոլֆը՝ կանանց նկատմամբ քաղաքականության հետազոտությունների կենտրոնի նախագահը, ասել է, որ աղջիկները ավելի վատ են կատարում թեստերը, քանի որ նրանք հակված են աշխատել խնդրի լուծման վրա, իսկ տղաները օգտագործում են «հնարքներ թեստերի լուծման համար», ինչպես, օրինակ, արդեն տրված պատասխանի անմիջական ստուգումը թեստերի ընտրության մի քանի տարբերակներից։ Վոլֆն ասել է, որ աղջիկները հաստատակամ են և հիմնավոր, իսկ «տղաները փորձարկում են խաղում, ինչպես փինբոլում»։ Վոլֆը նաև հայտարարել է, որ թեև աղջիկները SAT-ի ցածր միավորներ են ունեցել, նրանք հետևողականորեն ավելի բարձր գնահատականներ են ստանում, քան տղաները, իրենց առաջին տարվա քոլեջի բոլոր դասընթացներում ։
Միևնույն ժամանակ, բազմաթիվ մաթեմատիկական թեստեր են անցկացվել, որոնք ցույց են տվել «աղջիկների գերազանցությունը համարակալման և հաշվարկի առաջադրանքներում .դա համեմատաբար թեթև կարծրատիպային խնդիրներ են, և զարմանալի չէ, որ աղջիկները, ովքեր առաջ են անցնում տղաների զարգացման մեջ (վաղ տարիքում), կատարում են դրանք կամ ավելի լավ քան տղանեըր, կամ առնվազն չեն զիջում նրանց։ Բայց շատ ավելի հաճախ հայտնաբերվում է տղաների և տղամարդկանց առավելությունը։ Այն դրսևորվում է 12 տարեկանից մինչև 21 (ավելի ուշ ուսումնասիրություններ չեն եղել), մի շարք պարամետրերի (պատճառաբանելով, հաշվողական ունակություններով, մաթեմատիկական նվաճումներով և անմիջական սահմանման մաթեմատիկական ունակությունների հատուկ թեստերով) համաձայն։ Այս բոլոր օրինաչափությունները վկայում են տղաների ավելի զգալի գերակշռության մասին աղջիկների նկատմամբ մաթեմատիկական ունակություններով» ։ Բացի այդ, տղաները շատ ավելի հաճախ են առաջարկել խնդիրների ոչ սովորական լուծում աղջիկների համեմատ։
2006 թվականինին աղջիկները տղաներին բանավոր մասով գերազանցում էին 11 միավորով ։
2005 թվականի հետազոտությունը, որն անցկացվել է Չիկագոյի համալսարանում ցույց է տվել, որ դասարանում աղջիկների մեծ կանաքը բարձրացնում է տղաների առաջադիմությունը ։
Արվեստ և գրականություն
Եգիպտական որմնանկարներում պատկերված էին աղջիկների դիմանկարներն, որոնք ազնվականության դուստրերն էին։ Սապփոյի պոեզիան ներառում է սիրային բանաստեղծություններ՝ ուղղված աղջիկներին։
Շատ գրական ստեղծագործություններ կամ ցիկլեր ներառում են իրենց հերոսուհու մանկության նկարագրությունն, ինչպես, օրինակ, Ջեյն Էյրի պատմությունը համանուն վեպում, որը տառապում է դաժան վերաբերմունքից կամ «Պատերազմ և խաղաղություն» վեպի մեջ սենտիմենտալ Նատաշա Ռոստովան։ Այլ վեպեր, օրինակ՝ Հարփըր Լիի «Ծաղրասարյակ սպանելը», ամբողջությամբ նվիրված են լինում որպես գլխավոր հերոսուհու՝ փոքրիկ աղջկան։
Լուիս Քերոլի «Ալիսը Հրաշքների աշխարհում» և «Ալիսը հայելու աշխարհում» գրքերում նկարագրվում է հայտնի գլխավոր հերոսուհին։ Բացի այդ, Քերոլի կողմից նկարված աղջիկների և օրիորդների լուսանկարները, հաճախ ներառվում են լուսանկարչական արվեստի պատմության մեջ։
Երկարագուլպա Պիպին՝ շվեդուհի գրող Աստրիդ Լինդգրենի գրքերի սերիայի հերոսուհի։ Պեպպին աղջիկ է, որը սուպերուժ ունի և ապրում է առանց ծնողների «Հավ» վիլլայում։
Ծանոթագրություններ
Կատեգորիա:Կանայք Կատեգորիա:Մանկություն
Բենչ
Բենչ (նույնպես գիմիրա), բենչ ազգի լեզուն։ Տարածված է Եթովպիայի հարավային մասում (Բենչ-Մաջի տարածք)։
Պատկանում է հյուսիս-օմոտյան լեզվաընտանիքին։ 2007 թվականի հաշվով նրանց կրողների թիվը հասնում է 347 հազար մարդ, որոնցից 150 հազարը միալեզու են։ 2008 թվականից օգտագործվում է դպրոցական կրթության մեջ։
2008 թվականին Բենչ լեզուն ստեղծվեց՝ լատինական այբուբենի հիման վրա։ Այս այբուբենը օգտագործվում է դպրոցական դասընթացների համար։ Լեզուն ունի հետևյալ տեսքը. A a, B b, C c, Ch ch, Cʼ cʼ, D d, E e, G g, H h, I i, K k, L l, M m, N n, O o, P p, Pʼ pʼ, Q q, R r, S s, Sh sh, T t, Ts ts, U u, V v, W w, X x, Xh xh, Xs xs, Xʼ xʼ, Y y, Z z, Zh zh, Zʼ zʼ :
Հնում այս լեզվի գրառման համար օգտագործվում էր նաև Եթովպական գիրը։ Մասնավորապես այն հրապարակվեց Նոր Կտակարանում։ Այդ այբուբենը ուներ հետևյալ տեսքը.
Կավուր կամուրջ
Կավուր կամուրջ (Ponte Cavour), կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Պիացցա դել Պորտո դի Ռիպետտա հրապարակը Մելլինի բուլվարին Կամպիո Մարցիո և Պրատի շրջաններում ։ Այն նաև կապող օղակ է հանդիսանում Կավուր հրապարակի կից տարածքի և Մեծ կրկեսի «Ara Pacis»-ին հարող տարածքի միջև։
Նկարագրություն
Կավուրի կամուրջը կառուցվել է 1896-1901 թվականների միջև ընկած ժամանակահատվածում, իսկ բացումը տեղի է ունեցել 1901 թվականի մայիսի 25-ին։ Կառուցվել է ճարտարապետ Անջելո Վեսկովալիի նախագծով։ Այն կրում է Իտալիայի վերամիավորման ժամանակաշրջանի գործիչ Կամիլլո Բենսո Կավուրի անունը։ Կամուրջը կառուցվել է Ռիպետտա անցումի փոխարեն։ Վերջինս կառուցվել էր 1878 թվականին ։
Կամրջի երկարությունը 110 մետր է, իսկ լայնությունը՝ 20 մետր։ Կազմված է հինգ կամարներից և ամբողջովին պատված է տրավերտինով։
Երթուղի
Հռոմի մետրոպոլիտենի A գծով Կավուրի կամուրջ կարելի է հասնել Իսպանիայի կայարանից։
Մետրոյի C գծով կամուրջ կարելի է հասնել Ռիսորջիմենտո կայարանից։
Օխոնուշ
Օխոնուշ (Охонуш), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կան գետի աջ ափով՝ 3 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ագրի
Ագրի (Agris), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2014 թվականի դրությամբ կազմում է 841 մարդ, բնակչության խտությունը` 44.88 մարդ/կմ²։ Բնակավայրը զբաղեցնում է 18.74 կմ² տարածք։
Աշխարհագրություն
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 90 կմ հարավ, Անգուլեմ քաղաքից` 20 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 542 աշխատունակ (15-64 տարեկան) բնակիչ, որոնցից ակտիվ էին 409-ը, իսկ ոչ ակտիվները` 133։ Ակտիվության ցուցանիշը կազմում է 75,5 %։ 409 աշխատունակ մարդկանցից աշխատել է 381 անձ (220 տղամարդ և 161 կին)։ Գործազուրկ են եղել 28 անձ (7 տղամարդ և 21 կին)։ 133 անաշխատունակներից 31-ը եղել են աշակերտներ կամ ուսանողներ, 71-ը` թոշակառուներ, իսկ 31-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խնձորեսկ (այլ կիրառումներ)
Խնձորեսկ անվանումը կարող է վերաբերել.
1989 թվականը գրականության մեջ
ԱՄՆ
Լավագույն ֆանտաստիկ վեպի համար համաշխարհային մրցանակը շնորհվել է Պիտեր Ստրաուբին «Կոկո» վեպի համար։
Ալեքսանդր Իլչենկո
Ալեքսանդր Իլչենկո (Олександр Єлисейович Iльченко, ), ուկրաինացի խորհրդային գրող, սցենարիստ, լրագրող, հասարակական գործիչ, բանահավաք։ Ուկրաինայի գրողների միության անդամ։
Կենսագրություն
Ալեքսանդր Իլչենկոն ծնվել է 1909 թվականին Խարկովում, երկաթուղայինի ընտանիքում։ Տասնչորս տարեկանից աշխատել է հրատարակչություններում և խմբագրություններում։ 1931 թվականին ավարտել է Խարկովի ազգային համալսարանը։ Մասնակցել է Հայրենական պատերազմին, եղել է «Իզվեստիա» թերթի հատուկ թղթակիցը, աշխատել է «Ուկրաինա» ամսագրում։
Պատերազմից հետո եղել է «Իտալիայի հետ բարեկամություն» միության փոխնախագահը, Ուկրաինայի գրողների միության ընտրական հանձնաժողովի ներկայացուցիչ։
Մահացել է 1994 թվականին։ Թաղված է Կիևի Բայկովո գերեզմանատանը ։
Ստեղծագործություններ
Տպագրվել սկսել է 1929 թվականից։ Հեղինակ է վեպերի, վիպակների, պատմվածքների ու ակնարկների։ Իլչենկոյի ստեղծագործությունները բազմիցս վերահրատարակվել են։ Զբաղվել է բանահյուսության ուսումնասիրությամբ։
Ֆիլմեր
Արտաքին հղումներ
Կատեգորիա:Ուկրաինացի գրողներ Կատեգորիա:ԽՍՀՄ գրողների միության անդամներ Կատեգորիա:Ուկրաինացի սցենարիստներ Կատեգորիա:Խարկովի ազգային համալսարանի շրջանավարտներ Կատեգորիա:Խորհրդային գրողներ Կատեգորիա:Խորհրդային լրագրողներ Կատեգորիա:Խորհրդային սցենարիստներ Կատեգորիա:Խորհրդային հասարակական գործիչներ
Ամիրա (կոմունա)
Ամիրա (Amirat), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Գրաս 1 կանտոնում ։ Մինչև 2015 թվականը կոմունան մտել է Սենտ-Օբան շրջանի կազմի մեջ։
Շրջանի տարածքը կազմում է 12,95 կմ², բնակչությունը 2006 թվականին եղել է 26 մարդ աճման միտումով, իսկ 2012 թվականին՝ 63 մարդ, բնակչության խտությունը կազմում է 4,9 մարդ/կմ²։
Բնակչություն
2011 թվականի շրջանի բնակչությունը եղել է 57 մարդ, իսկ 2012 թվականին՝ 63 մարդ ։
Բնակչության թվաքանակի փոփոխությունը ։
Տնտեսություն
2010 թվականին աշխատունակ 31 անձանցից (15-64 տարեկան) 21-ը տնտեսապես ակտիվ էին, 10-ը՝ ոչ ակտիվ (ակտիվության ցուցանիշը կազմել է 67.7%, 1999 թվականին եղել է 66.7%): 21 ակտիվ աշխատունակ բնակիչներից աշխատել է 19 մարդ (10 տղամարդ և 9 կին), 2-ը եղել է գործազուրկ (2 կին)։ Շրջանի աշխատունակ բնակիչներից եղել է 10-ը պասիվ անձանցից 2 եղել է թոշակառու կամ ուսանող, իսկ 6-ը ոչ ակտիվ են եղել այլ պատճառներով ։
Խնձորեսկ (գետ)
Խնձորեսկ, Խնձորեսկի գետակ, գետ Հայաստանի Սյունիքի մարզում, Որոտան գետի օժանդակը։ Սկիզբ է առնում Խնձորեսկ լեռան հարավային լանջից և հոսելով համանուն գյուղի միջով, Արցախի տարածքում միանում մայր գետին։ Երկարությունը՝ 11 կմ։ Խնձորեսկի ավազանում կան "բուրգերի" նաման բնական գոյացումներ ։ Խնձորեսկ գետի ձորում գտնվում է Խնձորեսկ գյուղը։ Գետի ձախ ափին տաճարի պարիսպների մոտ գտնվում է  Մխիթար Սպարապետի գերեզմանը ։ Նախատեսված եր փոքր ՀԷԿ-ի կառուցումը գետի վրա ։
Ծանոթագրություններ
Կատեգորիա:Սյունիքի մարզի գետեր Կատեգորիա:Արցախի Հանրապետության գետեր Կատեգորիա:Որոտան գետի վտակներ
Ռեզիա
Բնակավայրի հովանավորն է Սուրբ Պետրոսը։ Օգոստոսի 15-ին կոմունայում նշվում է Սուրբ Աստվածածնի Վերափոխման տոնը։
Ժողովրդագրություն
Բնակչության թվաքանակի փոփոխությունները
Լեզուն և սովուրույթները
Ռեզիայի բնակիչները խոսում են Սլովեներեն։
Ծանոթագրություններ
Կատեգորիա:Իտալիայի բնակավայրեր
Վիկտորյա Բեքհեմ
Վիկտորյա Կերոլայն Բեքհեմ (Victoria Caroline Beckham), մինչ ամուսնությունը - Ադամս (Adams, ), անգլիացի երգչուհի, երգերի հեղինակ, պարուհի, մոդել, դերասանուհի, դիզայներ և բիզնեսլեդի։ 1990-ական թվականների վերջին, փառքի գագաթնակետի ճանապարհին, Spice girls փոփ խմբում նա հայտնի էր որպես Posh Spice (շքեղ համեմունք), այդպես նրան կնքել է բրիտանական հայտնի Top of the Pops ամսագիրը, 1996 թվականի հուլիսի հրատարակչության ժամանակ ։ 2000 թվականին, երբ խմբի անդամները որոշեցին զբաղվել ինքնուրույն կարիերայով, Վիկտորյան սկսեց փոփ-կատարողի իր ուղին՝ հասնելով նրան, որ 10 սինգլները հայտնվեցին բրիտանական չարտերի առաջին հորիզոնականներում։ Նրա առաջին սինգլը «Out of Your Mind», գրավեց երկրորդ տեղը բրիտանական UK Singles Chart-ում, դա եղել է նրա ամենամեծ ձեռքբերումը ամբողջ կարիերայի ընթացքում։ Վիկտորյան պայմանագրեր է ունեցել Virgin Records և Telstar Records ընկերությունների հետ։ Վիկտորյային մեծ ճանաչում բերեց ամբողջ աշխարհում հայտնի դարձած ոճի առանձնահատկությունը։ Նա Rock & Republic-ի համար ջինսերի դիզայնով էր զբաղվում, հետագայում սկսեց իր սեփական ջինսե հագուստի արտադրությունը՝ dVb Style : Վիկտորյան թողարկեց արևային ակնոցների, ինչպես նաև Intimately Beckham օծանելիքը, որը վաճառվում է Մեծ Բրիտանիայում և ԱՄՆ-ում։ Վիկտորյան համագործակցել է նաև Samantaha Thavasa և Shiantzy Chen ճապոնական բրենդների հետ, զբաղվելով պայուսակների և զարդերի դիզայնով։ 2012 թվականին համագործակցելով Land Rover - ի հետ՝ թողարկեց ավտոմեքենայի սեփական մոդելը, որը կոչվեց Evoque Victoria Beckham Special Edition : Բացի այդ Բեքհեմը թողարկեց երկու բեսթսելլեր. մեկը ինքնակենսագրական, մյուսը «Ձեր գիդը» մոդայի աշխարհում։ Հեռուստատեսությունում Բեքհեմը մասնակցել է հինգ վավերագրական հաղորդումներում և ռեալիթի-շոուներում, ինչպես նաև Being Victoria Beckham և The Real Beckhams: Նրա վերջին դոկումենտալ հաղորդումը Victoria Beckhem-ն է՝ Coming to America, որում նա 2007 թվականին ընտանիքի հետ ճանապարհորդում է ԱՄՆ-ով։ Նաև նա «Հիմարիկ Բետտին» սերիալում հանդես է եկել էպիզոդիկ դերում, 4 անգամ ժյուրի է եղել «Պոդիում», Germany’s Next Topmodel և American Idol պրոեկտներում։ 2009 թվականին Բեքհեմների կարողությունը գնահատվել է 125 միլիոն ֆունտ ստերլինգ ։
Spice Girls
1993 թվականի մարտին Վիկտորյան աղջիկների խումբ հավաքելու մասին մի հայտարարություն նկատեց The Stage թերթում։ Պահանջվում էր, որպեսզի նրանք լինեին՝ փորձառու, ամբիցիոզ, իմանային երգել և պարել» ։ 1994 թվականին Վիկտորյան միացավ Spice Girls փոփ խմբին։ Մինչ իր ամուսնությունը նա հիշատակվում էր, որպես Վիկտորյա Ադամս։ Սկզբում խումբը կոչվում էր TOUCH, խմբի կազմում էին նաև Մելանի Բրաունը, Էմմա Բանտոնը, Մելանի Չիսխոլմը և Ջերի Հոլիուելլը։ 1996 թվականին թողարկված խմբի առաջին սինգլը ՝ «Wannabe»-ը, դարձավ համար առաջինը Մեծ Բրիտանիայում և ԱՄՆ-ում, ինպչես նաև աշխարհի շուրջ 29 երկրում։ Դրան հաջորդեցին ևս 29 սինգլներ, որոնք դարձան առաջինը Spice, Spiceworld և Forever ալբոմների հետ միասին ։ ԶԼՄ-ները խմբի յուրաքանչյուր անդամին անունով կնքեցին, Վիկտորյան դարձավ Posh Spice : Այդ ժամանակների նրա ոճը տարբերվում էր․ հիմնականում կրում էր փոքրիկ սև զգեստներ և բարձր կրունկներով կոշիկներ ։ Խումբը 1990-ական թվականների ամենահայտնի խմբերից էր, որը վաճառում էր 55 միլիոն ձայնասկավառակներ ամբողջ աշխարհով ։ Երրորդ FOREVER ալբոմի թողարկումից հետո, որը այդքան էլ մեծ հաջողություն չունեցավ մյուս երկուսի համեմատ, խումբը դադարեց ձայնագրվել, ինչը Վիկտորյային ստիպեց առանձին կարիերա սկսել։ 2007 թվականին Spice Girls խումբը հայտարարեց վերամիավորման և տուրի անցկացման մասին, ի աջակցություն «Greatest Hits» ալբոմին։ Տուրը յուրաքանչյուր մասնակցի բերեց 10 միլիոն ֆունտ ստերլինգի եկամուտ ։ Ավելի Վաղ Վիկտորյան նշել էր, որ խմբի յուրաքանչյուր անդամի դուր է գալիս իր սեփական կարիերան, նախընտրած ոճում, այսուհանդերձ 2007 թվականին թողարկվեց «Greatest Hits» ալբոմը, իսկ տուրը սկսվեց 2007 թվականի դեկտեմբերի 2-ին։ Այդ տուրի համար Վիկտորյան մազերը մգացրեց, նրա տղաներն ասում էին, որ Posh Spice-ը վերադարձել է ։ Լոնդոնում The O2 Arena դահլիճում «Mama» երգը Վիկտորյան կատարեց իր տղաների հետ միասին ։. Կանադայում, երբ մասնակիցներից յուրաքանչյուրը կատարում էր իր սոլո-կոմպոզիցիաներից ամենահայտնիները, Վիկտորյան արեց այն, ինչ նրա մոտ ամենալավն է ստացվում - իրականացրեց ցուցադրություն պոդիումի վրա, որտեղ պարողները մարմնավորում էին պապարացիներին ։ Քննադատներից մեկն ասել է. Բոբ Սմիտոնը նկարահանել է ֆիլմ Spice Girls-ի տուրի մասին ՝ Giving you everything, առաջին անգամ այն ցուցադրվեց Ավստրալիայի Fox8 հեռուստաալիքով։ 2007 թվականի դեկտեմբերի 31-ին նա հեռարձակվեց Բրիտանիայի BBC One հեռուստաալիքով ։ Խումբը նկարահանվեց նաև Teso-ի գովազդի համար և յուրաքանչյուրը ստացավ մեկ միլիոն ֆունտ ստերլինգ հոնորար ։
Մենակատարի կարիերա
2000 թվականի օգոստոսի 14-ին Վիկտորյան թողարկեց իր առաջին «Out of Your Mind» սինգլը, համագործակցությամբ Դեյն Բաուերսի և Truesteppers-ի ։ Սինգլի թողարկման շաբաթը համընկավ Spiller-ի «Groovejet (If This Ain’t Love)» կոմպոզիցիայի դուրս գալուն, և բոլոր հորիզոնականներում մրցակցություն սկսվեց, «Posh vs. Posher» անվանումով ։ Արդյունքում Վիկտորյայի սինգլը զիջեց Սոֆիի երգին, և գրավեց երկրորդ տեղը բրիտանական UK Singles Chart չարտում ։ Սինգլի թողարկումից առաջ 2000 թվականի հուլիսի 8-ին Բեքհեմը բարեգործական Prince’s Trust charity կազմակերպության համար միջոցներ ձեռք բերելու նպատակով համերգով հանդես եկավ լոնդոնյան Գայդ-պարկում։ Նա երգում էր «Out of Your Mind» հարյուր հազարանոց հանդիսատեսի առաջ։ Ավելի ուշ Վիկտորյան պայմանագիր կնքեց Virgin records ձայնագրման ստուդիայի հետ ։ Նրա հաջորդ սինգլը «Not Such An Innocent Girl» թողարկվեց սեպտեմբերի 17-ին, և նորից մրցակցություն սկսվեց Կայլի Մինոգի «Can’t Get You Out Of My Head» ստեղծագործության միջև ։ Չնայած Վիկտորյայի խոշոր գովազդային արշավին, նրա երգը գրավեց ընդամենը 6-րդ տեղը բրիտանական չարտում ։ Վիկտորյայի առաջին ալբոմը լույս տեսավ 2001 թվականի հոկտեմբերի 1-ին չարտերում զբաղեղնելով 10-րդ հորիզոնականը ։ Ալբոմը, որը, ըստ ենթադրության պետք է բերեր հինգ միլիոն ֆունտ ստերլինգ եկամուտ, թողարկվեց ընդամենը 50000 օրինակով ։ Երկրորդ և վերջին սինգլը այդ ալբոմից դարձավ «A Mind of Its Own» կոմպոզիցիան, որը թողարկվեց 2002 թվականի փետրվարի 11-ին։ Սինգլը բրիտանական չատերում գրավեց վեցերորդ հորիզոնականը և տպագրվեց 56500 օրինակով ։ Շշուկներ էին պտտվում, որ ձայնագրման աստիճանը չի թույլատրում նրան հայտնվել առաջատարների եռյակում, սակայն հետագայում այդ լուրերը հերքվեցին ։
Երրորդ սինգլը՝ «I Wish», այդպես էլ լույս չտեսավ։ Կատարվեց ռեմիքս Ռոբբի Կրեյգի հետ միասին, որը ներկայացվեց Friday Night’s All Wright շոուի ժամանակ ։ Շուտով հայտնի դարձավ, որ Վիկտորյան հղի է երկրորդ զավակով, և սինգլի նկարահանման տեսահոլովակները ստիպված էին հետաձգել, ինչի պատճառով Վիկտորյան դադարեցրեց համագործակցությունը Virgin records-ի հետ ։
Գրքեր
Վիկտորյա Բեքհեմը թողարկել է երկու գիրք։ Առաջինը՝ Learning to fly, հրատարակվել է 2001 թվականին, Michel Joseph հրատարակչության կողմից, և համարվում է ինքնակենսաագրական։ Երկրորդը That Extra an Inch: hair, heels and everything, թողարկվել է 2006 թվականին Penguin Books հրատարակչության կողմից։ That Extra an Inch գիրքը ներկայացվել է հանրությանը 2006 թվականի հոկտեմբերի 31-ին լոնդոնյան Selfridges խանութում։ Լիտվայում այս գրքի վաճառքը ռեկորդ սահմանեց՝ անցնելով Դեն Բրաունի «Դա Վինչիի Ծածկագիր» գրքին։
Անձնական կյանք
1999 թվականի հուլիսի 4-ից Վիկտորյան ամուսնացած է ֆուտբոլիստ Դեվիդ Բեքհեմի հետ։ Ամուսնական արարողությունը տեղի է ունեցել իռլանդական Լատրելստոուն դղյակում։ Նրանք ունեն չորս երեխա։ Երեք տղա՝ Բրուկլին Ջոզեֆ Բեքհեմը(մարտի 4, 1999), Ռոմեո Ջեյմս Բեքհեմը (սեպտեմբերի 1, 2002), Կրուզ Դեվիդ Բեքհեմը (փետրվարի 20, 2005), և դուստրը Սեվեն Բեքհեմը (հուլիսի 10, 2011)։ Ընտանիքը ապրում էր Լոս-Անջելեսում (նահանգ Կալիֆորնիա, ԱՄՆ), սակայն 2013 թվականին տեղափոխվեց Լոնդոն։
Դաջվածքներ
Վիկտորյան ունի հինգ դաջվածք։ Առաջին դաջվածքը նա արել է 2001 թվականին - գոտկատեղին երեք ութանկյուն աստղեր, որոնք խորհրդանշում են իրեն, ամուսնուն և իրենց տղային։ Հիմա, երբ Բեքհեմը ևս երկու տղա ունի հայտնվել են ևս երկու աստղեր և եբրայերենով գրություն «אני ואהוב שלי אהוב שלי - לי, הוא מלחך בין שושני», որը նշանակում է «Ես պատկանում եմ իմ սիրեցյալին, իսկ իմ սիրեցյալը ՝ինձ» (Գիրք Գրքոց 6:3)։ Այդպիսի դաջվածք ունի նաև Դեվիդը իր ձախ ձեռքին, դաջվածքները արվել են նրանց ամուսնության յոթերորդ տարելիցին՝ 2006 թվականին։ Վիկտորյայի ձախ դաստակին փորագրված է նրա ամուսնու անվան առաջին տառերը DB, նման դաջվածք Դևվիդ Բեքհեմը ևս ունի, նրա ձախ դաստակին դաջված է Victoria: Աջ դաստակին Դեվիդի և Վիկտորյայի մոտ դաջված է «VII.V.MMVI» (մայիսի 8, 2006 թվական), և գրություն De Integro, որը լատիներեն նշանակում է նորից, կրկին։
Արտաքին հղումներ
Կատեգորիա:Ապրիլի 17 ծնունդներ Կատեգորիա:1974 ծնունդներ Կատեգորիա:Անգլիացի երգչուհիներ Կատեգորիա:Անգլիացի դերասանուհիներ Կատեգորիա:Անգլիացի մոդելներ Կատեգորիա:Բրիտանացի երգահաններ Կատեգորիա:Կին բլոգերներ Կատեգորիա:21-րդ դարի երգչուհիներ
Ռեյչել Գրին
Ռեյչել Քերեն Գրին (Rachel Karen Green), գեղարվեստական կերպար, ամերիկյան «Ընկերները» սիթքոմի վեց գլխավոր հերոսներից մեկը։ Ստեղծվել է հեռուստաշոուի համահեղինակներ Դեյվիդ Քրեյնի և Մարտա Քոֆմանի կողմից և հանդես եկել ցուցադրված բոլոր 236 էպիզոդներում։
Դեբյուտային էպիզոդում ներկայացվելով որպես սեփական հարսանյաց հանդեսից փախչած պարզամիտ աղջնակ, ով վերամիավորվում է դպրոցական ընկերուհի Մոնիկայի հետ և հաստատվում Նյու Յորքում, Ռեյչելի կերպարը հետագա եթերաշրջաններում փչացած հարուստ երեխայից վերածվում է հաջող բիզնես կնոջ։ Եթերաշրջանների ընթացքում Ռեյչլը ժամանակ առ ժամանակ սիրային հարաբերությունների մեջ է գտնվում Մոնիկայի ավագ եղբոր՝ Ռոսի հետ։ Վերջնամասում Ռեյչելը և Ռոսը դուստր են ունենում և վերջնականապես միանում։
Ռեյչելի դերն սկզբնապես առաջարկվել է դերասանուհի Թեա Լեոնիին, իսկ այնուհետև՝ Քորթնի Քոքսին ։ Լեոնին մերժել է առաջարկը՝ «Մերկ ճշմարտություն» սիթքոմում նկարահանվելու համար, իսկ Քոքսը՝ որպեսզի դրա փոխարեն մարմնավորի Ռեյչելի ընկերուհի Մոնիկային, ով ըստ վերջինիս ավելի հոգեհարազատ էր նրան։ Դերի համար հարցազրույցի հրավիրվածների մեջ էր նաև այդ ժամանակներում ոչ այդքան հայտնի Ջենիֆեր Էնիսթոնը, ով մինչ այդ ընդամենը հանդես էր եկել 5 կարճատև սիթքոմներում, ինչպես նաև հրաժարվել «Շաբաթ երեկոյան ուղիղ եթերում» հումորային ծրագրում հանդես գալուց։ Դերն ստանալուց հետո Էնիսթոնը զուգահեռեբար արտադրվող «Խառնաշփոթություն» սիթքոմում նկարահանվելու պատճառով մի պահ կանգնել էր փոխարինվելու վտանգի առաջ, սակայն ի վերջո շոուն չեղարկվում է, և Էնիսթոնը մնում է Ռեյչելի դերում։
«Ընկերների» տասնամյա հեռարձակման ընթացքում Ռեյչելի կերպարը քննադատների շրջանում շարունակաբար արժանացել է դրական գնահատականների։ Այնուամենայնիվ, Ռեյչելի մասնակցությամբ որոշ սյուժետային գծեր, ինչպիսին էր օրինակ 10-րդ եթերաշրջանում նրա ունեցած անհաջող սիրավեպը վաղեմի ընկեր Ջոուիի հետ, արժանացել են որոշ բացասական գնահատականների։ Մեծ ժողովրդայնության շնորհիվ Ռեյչելը կարճ ժամանակում դառնում է հեռուստասերիալի բեկումնային կերպարներից մեկը, ինչպես նաև բազմաթիվ առիթներով ներկայումս համարվում է բոլոր ժամանակաների լավագույն հեռուստակերպարներից մեկը։ Ռեյչելի՝ երկրորդ եթերաշրջանում երևացող սանրվածքը իր հերթին մեծ հետաքրքրություն է առաջացրել ողջ աշխարհում։ Ստանալով «Ռեյչել» անվանումը, սանրվածքը մինչ օրս կրկնօրինակվում է աշխարհի միլիոնավոր կանանց կողմից, չնայած Էնիսթոնն առանձնապես չէր հավանում այն ։ Կերպարն ունեցել է նաև մեծ ազդեցություն 90-ականների նորաձևության վրա։ Միևնույն ժամանակ, Ռեյչելի և Ռոսի բեմական հարաբերությունը հաճախ համարվում է հեռուստատեսության ամենասիրված սիրային պատմություններից մեկը։
Համարվում է Էնիսթոնի բեկումնային դերը՝ մեծ նշանակություն ունենալով դերասանուհու հաջող կինոկարիերայի վրա։ Ռեյչելին մարմնավորելու համար Էնիսթոնն արժանացել է բազմաթիվ մրցանակների, այդ թվում՝ Էմմի մրցանակի՝ «Լավագույն առաջին պլանի դերասանուհի կատակերգական հեռուստասերիալում», և Ոսկե գլոբուսի՝ «Լավագույն դերասանուհի հեռուստասերիալում (կատակերգություն կամ մյուզիքլ)» անվանակարգերում։
Արտաքին հղումներ
Կատեգորիա:«Ընկերների» կերպարներ Կատեգորիա:Հորինված ամերիկացիներ Կատեգորիա:Կերպարներ այբբենական կարգով
Ջուլի Բրաուն
Ջուլի Բրաուն (Julie Ann Brown, ), ամերիկացի դերասանուհի, կատակերգուհի, երգչուհի, երգերի հեղինակ, կոմպոզիտոր, սցենարիստ և ռեժիսոր ։
Կենսագրություն և կարիերա
Բրաունը ծնվել է Վան Նայսեում՝ Կալիֆոռնիայում՝ Սելի Ջեյնի (Մակքան ծննդյամբ) և Լեոնարդ Ֆրենսիս Բրաունի ընտանիքում։ Մանուկ հասակում սովորել է կաթոլիկ տարրական դպրոցում, իսկ հետո՝ Վան Նայսեի միջին դպրոցում, Լոս-Անջելեսի քոլեջում և ամերիկյան թատրոնի կոնսերվատորիայում։
Բրաունը, թերևս, առավել հայտնի է 1980-ական թվականների իր աշխատանքներով, երբ նա հաճախ խաղացել է հովտի տաքարյուն աղջիկների դերեր։ Նրա կատակերգական գործունեության մեծ մասը պտտվում է հայտնի մարդկանց ծաղրի շուրջ (հաճախ՝ Մադոննայի)։
1983-1989 թվականներին Ջուլին ամուսնացել է եղել իր գործընկեր սցենարիստ և դերասան Թերենս ՄաքՆալլի հետ։ 1994-2007 թվականներին Բրաունը ամուսնացած է եղել սցենարիստ և դերասան Քեն Ռաջենի հետ, որից ունի որդի ։
Ընտրված ֆիլմագրություն
Դերասանուհի
Ռեժիսոր
Սցենարիստ
Պրոդյուսեր
Կոմպոզիտոր
Կատուներ (ֆիլմ, 2019)
«Կատուներ» (Cats), 2019 թվականի անգլո-ամերիկյան ֆիլմ-մյուզիքլ, որ նկարահանել է ռեժիսոր Թոմ Հուպերը։ Թոմաս Սթեռնս Էլիոթի մանկական բանաստեղծությունների «Ժողովրդական գիտություն կատուների մասին, որ գրել է ծեր պարկամուկը» ժողովածուի հիման վրա Անգլիացի կոմպոզիտոր Էնդրու Լլոյդ Ուեբերի ստեղծած համանուն մյուզիքլի էկրանավորումն է։ Գլխավոր դերերում նկարահանվել են Իդրիս Էլբան, Իեն Մակկելլենը և Թեյլոր Սվիֆթը ։ Միացյալ Նահանգներում պրեմիերան կայացել է 2019 թվականի դեկտեմբերի 20-ին ։
Արտադրություն
Հիմնական նկարահանումներն սկսվել են 2018 թվականի դեկտեմբերի 12-ին և ավարտվել 2019 թվականի ապրիլի 2-ին ։
Ծանոթագրություններ
Կատեգորիա:Ամերիկյան դրամա ֆիլմեր Կատեգորիա:2019 ֆիլմեր Կատեգորիա:Անգլերեն ֆիլմեր Կատեգորիա:Universal Pictures ֆիլմեր Կատեգորիա:Բրիտանական ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Թոմ Հուփերի ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Amblin Entertainment ֆիլմեր Կատեգորիա:Բրիտանական երաժշտական ֆիլմեր Կատեգորիա:Բրիտանական ֆենտեզի ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Երաժշտական ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Բրիտանական կինոկատակերգություններ Կատեգորիա:Ամերիկյան կինոկատակերգություններ Կատեգորիա:2010-ականների ֆենտեզի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Լոնդոնում նկարահանված ֆիլմեր Կատեգորիա:Բրիտանական ֆանտաստիկ ֆիլմեր Կատեգորիա:Ֆիլմեր կենդանիների մասին Կատեգորիա:Ամերիկյան ֆանտաստիկ ֆիլմեր Կատեգորիա:Պիեսների հիման վրա նկարահանված ամերիկյան ֆիլմեր Կատեգորիա:«Ոսկե ազնվամորի» մրցանակի դափնեկիրներ
Սվետլանա Սիչկար
Սվետլանա Պետրովնա Սիչկար (Կոլեսովա, Ժուտովսկայա) (Светлана Петровна Сичкарь (Колесова, Жутовская), ), խորհրդային և ռուս նկարիչ-մուլտիպլիկատոր ։ Մասնակցել է ավելի քան 80 մուլտֆիլմերի ստեղծմանը, այդ թվում՝ «Մայրիկ մամոնտիկի համար» («Мама для мамонтёнка»), «Մյունխհաուզենի արկածները» («Приключения Мюнхгаузена»), «Հիանալի Գոշան» («Великолепный Гоша»), «Ֆունտիկ խոզուկի արկածները» («Приключения поросёнка Фунтика»)։
Կենսագրություն
Սվետլանա Պետրովնա Սիչկարը (Կոլեսովա, Ժուտովսկայա) ծնվել է 1936 թվականի օգոստոսի 20-ին Մոսկվայում։ Մայրը՝ Նինա Ալեքսեևնան, եղել է ինժեներ «Знамя Революции» ավիացիոն գործարանում, հայրը՝ Պյոտր Իվանովիչ Կոլեսովը, եղել է պաշտպանական խոշոր գործարանի տնօրեն, ենթարկվել է բռնաճնշումների, հետմահու արդարացվել է։
1954 թվականին ընդունվել է Մոսկվայի Վ․ Լենինի անվան պետական մանկավարժական ինստիտուտ, որն ավարտել է 1959 թվականին։ Դրանից հետո երկու տարի սովորել է նկարիչ-մուլտիպլիկատորների դասընթացներում։ 1961 թվականից մինչև 1973 թվականն աշխատել է «Սոյուզմուլտֆիլմ» ստուդիայում, տասնինը տարի՝ «Էկրան» ստեղծագործական միության «Մուլտհեռուստաֆիլմ» ստուդիայում։ Երկար ժամանակ դասավանդել է «Մուլտհեռուստաֆիլմ» ստուդիային առընթեր նկարիչ-մուլտիպլիկատորների դասընթացներում։ Դասավանդել է մուլտիպլիկացիա «Արգուս» կինոընկերությանն առընթեր № 333 լիցեյում։ Երկար տարիներ եղել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի անիմացիայի քոլեջի մանկավարժ։
Երկրորդ ամուսինը՝ Ալեքսանդր Սիչկարը, եղել է նկարիչ-մուլտիպլիկատոր, դուստրը՝ Ելենա Սիչկարը, նույնպես դարձել է նկարիչ-մուլտիպլիկատոր։